hotchpotch/miracl-hf-unified huggingface dataset:
Muhammadu Buhari
Muhammadu Buhari (s. 17. joulukuuta 1942) on nigerialainen poliitikko ja upseeri. Hänet valittiin maansa presidentiksi vuoden 2015 vaaleissa. Buhari oli All Progressives Congress -puolueen ehdokas. Puolue koottiin näitä vaaleja varten erillisistä oppositiopuolueista.
Presidentti Olusegun Obasanjon ollessa Nigerian sotilasjohtajana 1970-luvulla Buhari toimi hänen hallituksensa öljyministerinä. Buhari toimi Nigerian valtionpäämiehenä vuosina 1984–1985 joulukuussa 1983 tapahtuneen sotilasvallankaappauksen jälkeen. Aikakausi muistetaan erityisesti tiukoista toimista kurittomuutta ja korruptiota vastaan sekä ihmisoikeusrikkomuksista. Myös Buharilta itseltään kaapattiin valta; hänen seuraajakseen nousi kenraali Ibrahim Babangida.
Buhari oli ollut ehdokkaana maaliskuun 2015 vaaleja edeltäneissä kolmessa presidentinvaalissa. Vuoden 2015 vaalissa Buhari voitti presidentti Goodluck Jonathanin, mikä teki hänestä maansa ensimmäisen oppositioehdokkaan, joka on voittanut istuvan presidentin. Buharin kannatus on vankinta maan köyhässä pohjoisosassa.
Kesäkuussa 2014 Buhari selvisi hengissä Boko Haramin häntä vastaan tekemästä murhayrityksestä.
Alexander Pope
Alexander Pope (21. toukokuuta 1688 Lontoon City – 30. toukokuuta 1744 Twickenham, Middlesex, Englanti) oli aikansa johtava englantilainen runoilija ja satiirikko. Hän on William Shakespearen ja Alfred Tennysonin ohella siteeratuimpia brittirunoilijoita ja hänen tuotantonsa on vaikuttanut myöhempään valistusajatteluun.
Pope oli katolisesta perheestä ja hänen koulunkäyntinsä sattui aikaan, jolloin anglikaaninen kirkko juuri vakiinnutti asemiaan. Myöhemmin Pope siirtyi tietynlaisen rationaalisen panteismin kannattajaksi. Fyysisesti Pope oli sairaalloinen ja kärsi muun muassa selkärangan tuberkuloosista, eikä kasvanut kuin 137 cm:n mittaiseksi.
Pope käänsi Homerosta englanniksi. Lisäksi hän tuotti sankarirunoutta. Tunnetuimmat hänen teoksensa ovat "Windsor Forest" (1711) ja "An Essay on Man" (1733).
Fenella Fielding
Fenella Fielding (17. marraskuuta 1927 – 11. syyskuuta 2018) oli brittiläinen näyttelijä. Fielding esiintyi paljon teatterissa ja vuodesta 1959 lähtien myös useissa elokuvissa.
Fielding oli paroni Basil Feldmanin sisko.
Wassim Rezgui
Wassim Rezgui (s. 28. huhtikuuta 1986) on tunisialainen jalkapalloilija, pelipaikaltaan hyökkääjä. Hänen nykyinen seurajoukkue on libyalainen Al-Shat.
Ralph Morgan
Ralph Morgan (6. heinäkuuta 1883 – 11. kesäkuuta 1956) oli yhdysvaltalainen näyttelijä. Hän syntyi New Yorkissa, valmistui lakialalle Columbian yliopistosta ja voitti vuonna 1940 Oscar-kunniapalkinnon.
Morgan kuului Screen Actors Guildin perustajiin. Hän toimi sen puheenjohtajana vuosina 1933 ja 1938–1940. Hänellä on tähti Hollywood Walk of Famella.
Morgan kuoli New Yorkissa 72-vuotiaana. Hänen veljensä oli Frank Morgan ja tyttärensä Claudia Morgan, molemmat itsekin näyttelijöitä.
Frank Morgan
Frank Morgan (1. kesäkuuta 1890 – 18. syyskuuta 1949) oli yhdysvaltalainen näyttelijä. Hänet muistetaan varsinkin roolistaan "Ihmemaa Ozissa" (1939).
New Yorkissa syntynyt Frank Morgan oli Ralph Morganin veli. Hän esiintyi elokuvissa 1910-luvulta kuolemaansa saakka.
Morganilla on tähti Hollywood Walk of Famella. Hän sai uransa aikana lisäksi kaksi Oscar-ehdokkuutta rooleistaan elokuvissa "Rakastaja Florensista" ("The Affairs of Cellini", 1934) ja "Tyhjäntoimittajien kerho" ("Tortilla Flat", 1942).
Miska Kangasniemi
Miska Kangasniemi (s. 6. tammikuuta 1975 Jyväskylä) on suomalainen entinen jääkiekkoilija.
Kangasniemi on Jyväskylän kiekkokoulun kasvatti. Junioriuran jälkeen hän nousi liigamiehistöön kaudeksi . Hän pelasi neljä kautta liigaa JYPissä ennen kuin siirtyi kaudeksi Tapparaan, jossa vietti seuraavat kuusi kautta. Kaudet 2004–2005 ja 2005–2006 Kangasniemi pelasi Ruotsissa Malmö Redhawksissa. Ruotsista hän siirtyi JYPiin kahdeksi kaudeksi. Kaudeksi hän siirtyi jälleen Tapparaan. Kauden jälkeen Kangasniemi lopetti uransa.
Kangasniemi on pelannut 12 maaottelua aikuisten maajoukkueessa ja 12 nuorten maajoukkueessa. Nuorten maajoukkuekaudella 1994–1995 hän oli mukana myös alle 20-vuotiaiden MM-kisoissa. Kaudella 1996–1997 Kangasniemi pelasi kaksi B-maaottelua. A-maajoukkueeseen hän nousi ensimmäistä kertaa kaudella 2000–2001 ja pelasi muutaman A-maaottelun sitä seuraavallakin kaudella. Yht. SM-liiga 573 28 + 61 = 89 751 53 1 + 5 = 6 69
Yhdistynyt kuningaskunta yleisurheilun maailmanmestaruuskilpailuissa
Yhdistynyt kuningaskunta eli Britannia on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 99 mitalia, joista 28 on kultaisia. Ilman kultamitalia maa on jäänyt kaksissa kisoissa, Ateenassa 1997 ja Pariisissa 2003.
Britannian menestynein MM-kisaurheilija on kuusi kultaa ja kaksi hopeaa voittanut kestävyysjuoksija Mohamed Farah. Kolmeen maailmanmestaruuteen on yltänyt seitsenottelija Jessica Ennis-Hill. Kahteen maailmanmestaruuteen ovat yltäneet kolmiloikkaaja Jonathan Edwards, aitajuoksija Colin Jackson sekä neljännesmailerit Roger Black, Mark Richardson ja Christine Ohuruogu. Maan ensimmäiset maailmanmestarit olivat Helsingissä 1983 lajinsa voittaneet 1 500 metrin juoksija Steve Cram ja kymmenottelija Daley Thompson. Viestijuoksuissa Britannia on saavuttanut yhteensä 28 MM-mitalia.
Eurynomos
Eurynomos on kreikkalaisessa mytologiassa taruolento, joka asuu manalassa. Toisinaan hänet samastetaan Haadeeseen (eli roomalaisen mytologian Orcukseen) ja toisinaan hänen sanottiin olevan Hekaten palvelija. Nykyisin olento liittyy ihmisten mielissä lähinnä black metal -muusikko Øystein Aarsethiin eli Euronymousiin, joka otti taiteilijanimensä tämän olennon mukaan. Saatanallisessa Raamatussa nimi on kirjoitettu väärin Euronymous, ja se on joku vähäinen hahmo, josta tieto on kadonnut ajan mukana tai se on taidemaalari Polygnotoksen keksintö.
Eurynomos-niminen hahmo esiinty Odysseiassa mutta on siinä ihminen, Aigyptioksen kolmas poika, eikä siis liity mitenkään Pausaniaan kuvaamaan paholaiseen.
George Feher
George Feher (29. toukokuuta 1924 Bratislava, Tšekkoslovakia – 28. marraskuuta 2017) oli yhdysvaltalainen tieteilijä.
Feher toimi Kalifornian yliopiston (San Diego) fysiikan professorina vuodesta 1960. Hänet valittiin jäseneksi Kansalliseen tiedeakatemiaan vuonna 1975 ja myös Yhdysvaltain taiteiden ja tieteiden akatemiaan 1977.
Feherille myönnettiin kemian Wolfin palkinto vuonna 2007.
Anïs Zitouni
Anïs Zitouni (, s. 8. syyskuuta 1982) on tunisialainen jalkapallomaalivahti. Hän edustaa Tunisian pääsarjassa pelaavaa CS Hammam-Lifia
Zitouni aloitti uransa Club Africainissa, josta hän siirtyi alemmille sarjatasoille, kunnes palasi takaisin Club Africainiin vuonna 2007 ja voitti samalla ensimmäisen Tunisian-mestaruuden. Vuodesta 2008 lähtien hän on edustanut CS Hammam-Lifia.
Bridgwater
Bridgwater on kaupunki Lounais-Englannissa Exeterin ja Bristolin puolivälissä. Vuonna 2002 siellä on noin 36 000 asukasta. Kaupunki tunnetaan suuresta karnevaalista, joka järjestetään joka vuosi Guy Fawkesin päivänä 5. marraskuuta (tai sitä lähimpänä perjantaina).
Saber Ben Rejab
Saber Ben Rejab (, s. 5. toukokuuta 1983) on tunisialainen jalkapallomaalivahti. Hän edustaa Tunisian pääsarjassa pelaavaa JS Kairouania.
Ben Rejab vietti kaksi kautta Club Africainissa, jossa hän voitti ensimmäisen Tunisian liigan mestaruuden vuonna 2008.
Atef Dkhili
Atef Dkhili (, s. 4. huhtikuuta 1990) on tunisialainen jalkapalloilija. Maalivahtina pelaava Dkhili edustaa Club Africainia.
Dkhili pelasi Tunisian alle 21-vuotiaiden maajoukkueessa.
Dkhili aloitteli uraansa Jendouba Sportin junioreissa, josta hän siirtyi Club Africainiin vuonna 2007. Dkhili toimi lähinnä varamaalivahtina ja oli voittamassa ensimmäistä Tunisian mestaruuttaan vuonna 2008. 22. heinäkuuta 2010 Dkhili siirtyi vuoden mittaisella lainasopimuksella Olympique de Béjaan.
Lynda Boyd
Lynda Boyd (s. 28. tammikuuta 1965 Vancouver) on kanadalainen näyttelijä. Hänet tunnetaan rooleista muiden muassa elokuvissa "Final Destination - Viimeinen määränpää 2" (2003) ja "She's the Man" (2006). Boyd esiintyy myös elokuvassa "".
Anis al-Omri
Anis al-Omri ("myös Anis Amri", , s. 4. marraskuuta 1980) on tunisialainen jalkapalloilija. Puolustaja pelaava al-Omri edustaa Tunisian pääsarjassa ES Hammam Soussea.
E450
E450 on Euroopan unionin E-koodina sulatesuola, joka on paakkuuntumisenestoaine, nostatusaine ja stabilointiaine. Näitä ovat dinatriumfosfaatti, trinatriumfosfaatti, tetranatriumdifosfaatti, dikaliumfosfaatti, tetrakaliumdifosfaatti, dikalsiumfosfaatti ja monokalsiumfosfaatti.
E450:tä käytetään yleisesti lihatuotteissa. Makkarassa E450 stabiloi erilaiset ainesosat, jotta tasainen koostumus säilyy.
Kreikka yleisurheilun maailmanmestaruuskilpailuissa
Kreikka on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 21 mitalia, joista viisi on kultaisia. Ensimmäisen mitalinsa maa sai Helsingissä 1983 ja ensimmäisen kultamitalinsa Sevillassa 1999. Kreikka järjesti MM-kilpailut vuonna 1997, jolloin isäntäkaupunkina toimi Ateena.
Kreikan ensimmäinen MM-mitalisti oli vuonna 1983 keihäänheitossa pronssia saavuttanut Anna Veruli. Roomassa 1987 maan ainoa pistesijoille eli kahdeksan parhaan joukkoon yltänyt urheilija oli 10 000 metrin juoksussa seitsemänneksi sijoittunut Spyros Andriopoulos. Kaksissa seuraavissa kisoissa Kreikka ei saavuttanut yhtään pistesijaa. Göteborgissa 1995 maan paras urheilija oli pituushypyssä kuudenneksi sijoittunut Kostas Koukodimos. Kotikisoissa 1997 Kreikan palauttivat mitalikantaan pituushypyssä hopealle sijoittunut Niki Ksanthu ja keihäänheitossa pronssia saavuttanut Konstadinos Gatsioudis.
Sevillan MM-kilpailuissa 1999 Kreikka saavutti kuusi mitalia, ja maailmanmestareiksi yltivät kolmiloikkaaja Paraskevi Tsiamita ja Albaniasta muuttanut keihäänheittäjä Mirela Maniani. Edmontonissa 2001 maa sai viisi mitalia, ja maailmanmestariksi juoksi 200 metrillä Konstantinos Kenteris. Pariisissa 2003 Kreikalle herui viisi mitalia, joista ainoan kultaisen toi Mirela Maniani.
Helsingissä 2005 Kreikka jäi ilman mitaleja. Pistesijoille pääsivät viidenneksi sijoittunut kolmiloikkaaja Hrisopigi Devetzi, kuudenneksi sijoittunut kävelijä Athiná Papayiánni ja kahdeksanneksi päätynyt keihäänheittäjä Aggeliki Tsiolakoúdi. Osakassa 2007 Devetzi sijoittui kolmiloikassa alun perin kolmanneksi, mutta hänet hylättiin myöhemmin dopingin takia. Osakassa Sávva Lika sijoittui keihäänheitossa viidenneksi, neljän vuoden takainen MM-pronssimitalisti Periklis Iakovakis 400 metrin aitajuoksussa kuudenneksi ja Anastásios Goúsis 200 metrin juoksussa kahdeksanneksi. Berliinissä 2009 Kreikan parhaat urheilijat olivat viidenneksi 400 metrin aitajuoksussa sijoittunut Periklís Iakovákis ja kahdeksanneksi keihäänheitossa sijoittunut Sávva Lika. Daegussa 2011 pistesijoille ylsivät viidenneksi korkeushypyssä sijoittunut Dimítrios Chondrokoúkis, kuudenneksi seiväshypyssä sijoittunut Konstadínos Filippídis ja kahdeksanneksi seiväshypyssä päätynyt Nikoléta Kiriakopoúlou. Moskovassa 2013 parhaat kreikkalaiset sijoittuivat lajeissaan kymmenenneksi: Konstadínos Baniótis korkeushypyssä, Konstadínos Filippídis seiväshypyssä, Loúis Tsátoumas pituushypyssä ja Dimítrios Tsiámis kolmiloikassa. Pekingissä 2015 Nikoléta Kiriakopoúlou saavutti seiväshypyssä pronssia. Lontoossa 2017 Ekateríni Stefanídi voitti seiväshypyssä kultaa ja Ioánnis Kiriazís sijoittui keihäänheitossa kuudenneksi.
A. J. Cook
Andrea Joy Cook (s. 22. heinäkuuta 1978) on kanadalainen näyttelijä. Hän on esiintynyt muun muassa elokuvissa "Virgin Suicides" (1999) ja "Final Destination – viimeinen määränpää 2" (2003). Hänellä on rooli myös televisiosarjassa "Criminal Minds – FBI-tutkijat".
Ontarion Oshawassa syntynyt ja Whitbyssä kasvanut Cook kuuluu mormoneihin. Hän aloitti näyttelijänuransa teini-ikänsä lopussa.
Cook on ollut vuodesta 2001 naimisissa Nathan Andersonin kanssa, ja 13. syyskuuta 2008 he saivat pojan nimeltä Mekhai Allan Anderson.
Lola Glaudini
Lola Glaudini (s. 24. marraskuuta 1971 New York) on yhdysvaltalainen näyttelijä. Hänellä on ollut rooleja muiden muassa televisiosarjoissa "Criminal Minds – FBI-tutkijat" ja "Sopranos".
Shemar Moore
Shemar Franklin Moore (s. 20. huhtikuuta 1970) on yhdysvaltalainen näyttelijä. Hänet tunnetaan parhaiten rooleistaan Malcolm Wintersinä televisiosarjassa "Tunteita ja tuoksuja" sekä Derek Morganina rikossarjassa "Criminal Minds – FBI-tutkijat". Hän toimi lisäksi "Soul Trainin" vakituisena juontajana vuosina 1999–2003.
Moore syntyi Oaklandissa, Kaliforniassa. Hän oppi äidiltään Marilyn Wilsonilta hollannin kielen ja asuikin lapsuudessaan Alankomaissa. Isä Sherrod Moore oli afroamerikkalainen englannin puhuja. Shemarin äiti työskenteli opettajana Bahrainissa ja Tanskassa, jonka vuoksi Shemar muutti äitinsä kanssa Tanskaan, ja jälkeenpäin Bahrainiin neljän vuoden iässä. Siellä hän meni Brittiläiseen yksityiskouluun, ja oli siellä 7-vuotiaaksi saakka.
Erytorbiinihappo
Erytorbiinihappo eli isoaskorbiinihappo eli D-araboaskorbiinihappo (CHO) on hapettumisenestoaine ja samalla happamuudensäätöaine. Sen E-koodi on E 315. Erytorbiinihappoa saa käyttää mm. liha- ja kalasäilykkeisiin sekä -puolisäilykkeisiin. Erytorbiinihapon päivittäiseksi saantimääräksi eli ADI-arvoksi on määritelty 6 mg/kg.
Erytorbiinihappo on C-vitamiinin stereoisomeeri. Erytorbiinihappo ei ole vitamiini, vaikka sitä nimitetään myös isoaskorbiinihapoksi. Luonnossa ainoastaan Penicillium-homeiden on havaittu tuottavan erytorbiinihappoa. Ainetta valmistetaan teollisesti moniportaisella prosessilla, joka on samankaltainen kuin C-vitamiinin valmistuksessa käytettävä Reichstein-prosessi.
Erytorbiinihappoa on esimerkiksi makkaroissa.
Kaksinaismoraali
Kaksinaismoraali tarkoittaa ristiriitaa yksilön tai yhteisön moraalivaatimusten ja tekojen välillä tai moraalia, joka asettaa eri vaatimukset eri yksilöille tai ryhmille.
Don Cornelius
Don Cornelius (27. syyskuuta 1936 – 1. helmikuuta 2012) oli yhdysvaltalainen televisiopersoona. Hän toimi vuosina 1971–1993 "Soul Train" -ohjelman alkuperäisenä juontajana.
Afroyhdysvaltalainen Cornelius syntyi Chicagossa, Illinoisissa. Ennen showuraansa hän työskenteli Chicagossa poliisina. Hän oli Emmy-ehdokkaana vuonna 1974 ja sai tähden Hollywood Walk of Famella 27. helmikuuta 1997.
Alankomaat yleisurheilun maailmanmestaruuskilpailuissa
Alankomaat on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 17 mitalia, joista kolme on kultaa.
Alankomaiden ensimmäinen MM-mitalisti oli Helsingissä 1983 hopeaa 800 metrin juoksussa saavuttanut Rob Druppers. Roomassa 1987 maan ainoa pistesijoille eli kahdeksan parhaan joukkoon yltänyt urheilija oli 3 000 metrin juoksussa kuudenneksi ja 1 500 metrin juoksussa kahdeksanneksi sijoittunut Elly van Hulst. Tokiossa 1991 Erik de Bruin saavutti kiekonheitossa hopeaa ja Stuttgartissa 1993 Albert van Vlaanderen maratonilla pronssia.
Göteborgissa 1995 ainoana pistesijoille yltänyt alankomaalainen oli kuudenneksi 800 metrin juoksussa sijoittunut Ellen van Langen. Ateenassa 1997 Marko Koers sijoittui miesten 800 metrin juoksussa kuudenneksi ja Stella Jongmans naisten vastaavalla matkalla kahdeksanneksi. Sevillassa 1999 maan paras saavutus oli Kamiel Maasen kahdeksas sija 10 000 metrin juoksussa. Edmontonissa 2001 Christian Tamminga sijoittui seiväshypyssä jaetulle kuudennelle sijalle.
Pariisin MM-kilpailuissa 2003 Alankomaat palasi mitalimaaksi, kun sen 4 × 100 metrin viestijoukkue nousi jälkikäteen pronssille Britannian yhden juoksijan dopingkäryn vuoksi. Pronssijoukkueeseen kuuluneella Troy Douglasilla oli finaalipäivänä ikää 40 vuotta ja 274 päivää ja hänestä tuli kaikkien aikojen vanhin miespuolinen MM-mitalisti. Pariisin kisoissa Alankomaat sai neljä muuta pistesijaa, ja kenialaissyntyisen Lornah Kiplagatin neljäs sija 10 000 metrin juoksussa oli vuoteen 2013 saakka maan naisten paras MM-sijoitus.
Helsingissä 2005 Alankomaat sai ensimmäisen maailmanmestaruutensa Rens Blomin voittaessa seiväshypyn. Rutger Smith sai hopeaa kuulantyönnössä. Kaksi vuotta myöhemmin Osakassa Smith sai pronssia kiekonheitossa ja dopingselvittelyjen myötä jälkikäteen myös kuulantyönnössä ja oli maan ainoa pistesijoille yltänyt urheilija. Berliinissä 2009 pistesijoilla olivat korkeushypyssä jaetulle viidennelle sijalle päätynyt Martijn Nuyens sekä 800 metrillä seitsemänneksi sijoittunut Bram Som. Daegussa 2011 pistesijoille ylsi vain kymmenottelussa viidenneksi sijoittunut Eelco Sintnicolaas.
Moskovassa 2013 Ghanaa aiemmin edustanut Ignisious Gaisah saavutti pituushypyssä hopeaa ja Dafne Schippers ylsi ensimmäisenä hollantilaisnaisena MM-kisoissa mitaleille saavuttamalla seitsenottelussa pronssia. Lisäksi Alankomaat sai Moskovassa neljä pistesijaa. Pekingin MM-kisoissa 2015 Dafne Schippers voitti kultaa 200 metrillä ja hopeaa 100 metrillä. Etiopialaissyntyinen Sifan Hassan saavutti pronssia 1 500 metrillä, ja pistesijoille ylsivät seitsenottelussa neljänneksi sijoittunut Nadine Broersen ja kahdeksanneksi sijoittunut Nadine Visser sekä 5 000 metrin juoksussa kahdeksanneksi päätynyt Susan Kuijken. Lontoossa 2017 Dafne Schippers voitti kultaa 200 metrillä ja pronssia 100 metrillä ja pronssia saavuttivat Anouk Vetter seitsenottelussa ja Sifan Hassan 5 000 metrillä. Lisäksi Alankomaat sai Lontoossa kuusi pistesijaa.
Pitkät piikit ja muita kertomuksia
Pitkät piikit ja muita kertomuksia on Jarkko Martikaisen novellikokoelma ja esikoiskirja. Sen julkaisi Like syyskuussa 2005.
Kirja sisältää lyhyitä, tragikoomisia kertomuksia erilaisista ihmisistä yhteiskunnan rattaistojen pyörityksessä. Melko piikikkäiden tarinoiden pohjavireenä on kuitenkin rakkaus pieneen ihmiseen.
Tarinat on jaoteltu seitsemään yläotsakkeeseen. Kirjan kuvituksista vastaa Martikainen.
Tee työtä, jolla on tarkoitus
Uusia profeettoja
Maaseudulla ja kaupungissa
"Tämä voi vaikuttaa hieman hämärältä..."
Luonnollisia tarpeita
Muista juoda!
Elämän jälkeen tapahtunutta
Clifford D. Simak
Clifford Donald Simak (3. elokuuta 1904 Millville, Wisconsin − 25. huhtikuuta 1988 Minneapolis, Minnesota) oli yhdysvaltalainen tieteiskirjailija. Hän voitti urallaan kolme Hugo-palkintoa sekä Nebula-palkinnon, ja Science Fiction and Fantasy Writers of America antoi hänelle suurmestarin arvonimen 1977. Simakin tunnetuimmat romaanit ovat "City" (1952, suomennettu) ja "Väliasema" (1963).
Simakilta on suomennettu myös alun perin vuonna 1951 ilmestynyt romaani "Aika pettää". Androidien kamppailu oikeuksiensa puolesta tuo mieleen Yhdysvaltain mustien kansalaisoikeustaistelun.
Josip Glasnović
Josip Glasnović (s. 7. toukokuuta 1983) on kroatialainen haulikkoampuja.
Josip Glasnović on saavuttanut MM-kilpailuissa trapissa poikien sarjassa Kairossa 2001 joukkuehopeaa ja miesten sarjassa Lonatossa 2005 henkilökohtaista pronssia sekä viimeisimpänä trapin kultaa vuoden 2016 kesäolympialaisissa. Vuoden 2008 kesäolympialaisissa hän oli viides.
Khaled Almudhaf
Khaled Almudhaf (s. 12. kesäkuuta 1978 Kuwait) on kuwaitilainen haulikkoampuja ja maailmanmestari.
Khaled Almudhaf on saavuttanut MM-kilpailuissa trapissa Lahdessa 2002 henkilökohtaisen maailmanmestaruuden ja Nikosiassa 2007 joukkuemaailmanmestaruuden.
Don Roos
Donald Paul "Don" Roos (s. 14. huhtikuuta 1955) on yhdysvaltalainen elokuvaohjaaja ja -käsikirjoittaja. Hän syntyi New Yorkissa, opiskeli Notre Damen yliopistolla Indianassa ja muutti valmistuttuaan Hollywoodiin.
Roosin käsikirjoitustöiden joukossa ovat "Rakkauden kenttä – Love Field" (1991) ja "Nuori naimaton nainen" (1992). Ohjauksia ovat "Pasmat sekaisin" (1998), "Sydän lyö" (2000) ja "Happy Endings" (2005).
Belgia yleisurheilun maailmanmestaruuskilpailuissa
Belgia on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä yhden kultamitalin, yhden hopeamitalin ja neljä pronssimitalia.
Ensimmäisissä MM-kilpailuissa Helsingissä 1983 paras belgialainen oli kuudenneksi maratonilla sijoittunut Armand Parmentier. Seuraavissa kisoissa Roomassa 1987 maa sai ensimmäisen mitalinsa, kun William van Dijck sijoittui 3 000 metrin estejuoksussa pronssille. Lisäksi Vincent Rousseau pääsi pisteille sijoittumalla 5 000 metrin juoksussa viidenneksi. Kolmet seuraavat kisat Belgia jäi täysin ilman pistesijoituksia. Ateenassa 1997 Patrick Stevens vastasi joukkueen parhaasta suorituksesta sijoittumalla 200 metrin juoksussa kahdeksanneksi.
Sevillassa 1999 Marokosta muuttanut Mohammed Mourhit saavutti Belgian toisen MM-mitalin sijoittumalla 5 000 metrin juoksussa pronssille. Jonathan Nsenga sijoittui 110 metrin aitajuoksussa kahdeksanneksi ja parhaana belgialaisnaisena Marleen Renders 10 000 metrin juoksussa yhdeksänneksi. Edmontonissa 2001 Belgia jäi jälleen vaille pistesijoja, ja Pariisissa 2003 ainoa kahdeksan parhaan joukossa oli kuudenneksi sijoittunut naisten 4 × 100 metrin viestijuoksujoukkue. Helsingissä 2005 Tia Hellebaut sijoittui korkeushypyssä kuudenneksi ja Kim Gevaert 200 metrin juoksussa seitsemänneksi. Osakassa 2007 Gevaertin ankkuroima pikaviestijoukkue toi Belgialle sen historian kolmannen MM-mitalin. Lisäksi Gevaert sijoittui 100 metrin juoksussa viidenneksi. Berliinissä 2009 Belgian joukkue sijoittui miesten 4 × 400 metrin viestijuoksussa neljänneksi. Joukkueessa juoksivat Antoine Gillet, Kevin Borlée, Nils Duerinck ja Cedric van Branteghem. Berliinin kisojen henkilökohtaisissa lajeissa paras belgialainen oli seiväshypyssä 12:nneksi sijoittunut Kevin Rans.
Daegussa 2011 Kevin Borlée saavutti saavutti 400 metrin juoksussa pronssia ja hänen veljensä Jonathan Borlée sijoittui samassa lajissa viidenneksi. Veljesten lisäksi Antoine Gillet ja Nils Duerinck kuuluivat neljänneksi sijoittuneeseen 4 × 400 metrin viestijuoksujoukkueeseen. Moskovassa 2013 Jonathan Borlée sijoittui 400 metrin juoksussa neljänneksi sekä 4 × 400 metrin viestissä veljiensä Kevinin ja Dylanin sekä Will Oyowen kanssa viidenneksi. Pekingissä 2015 Philip Milanov saavutti kiekonheitossa hopeaa ja miesten 4 × 400 metrin viestijuoksujoukkue sijoittui viidenneksi kokoonpanolla Jonathan Borlée, Robin Vanderbemden, Kévin Borlée ja Antoine Gillet kolmannen veljeksen, Dylan Borléen juostua vain alkuerässä. Lontoossa 2017 Belgia sai ensimmäisen kultamitalinsa kun Nafissatou Thiam voitti seitsenottelun. Miesten 4 × 400 metrin viestijuoksujoukkue sijoittui neljänneksi kokoonpanolla Robin Vanderbemden, Jonathan Borlée, Dylan Borlée ja Kévin Borlée.
Luokitteluasteikko
Luokitteluasteikko eli nominaaliasteikko on mitta-asteikko, joka mittaa ilmiötä siten, että alkiot voidaan ryhmitellä yhden tai useamman ominaisuutensa perusteella osajoukkoihin. Esimerkiksi lämpötilan mukaan kylmään ja kuumaan, sukupuolen perusteella miehiin ja naisiin tai eri kansallisuuksiin. Vuosi voidaan jakaa päävuodenaikoihin ja välivuodenaikoihin jne. Esimerkiksi lämpötilaa voitaisiin mitata nominaaliasteikolla jakamalla lämpötilat kuumiin ja kylmiin.
Luokitteluasteikolla ei määritellä mitenkään ominaisuuden määrää kussakin alkiossa, vaan se, onko ominaisuus olemassa vai ei.
Bobby Cannavale
Robert M. ”Bobby” Cannavale (s. 3. toukokuuta 1970) on yhdysvaltalainen näyttelijä, joka tunnetaan varsinkin vuosina 1999–2001 esittämästään roolista televisiosarjassa "Hädän hetkellä". Sen lisäksi hän on näytellyt muun muassa Vince D’Angeloa komediasarjassa "Will ja Grace" ja Gyp Rosettia draamasarjassa "Boardwalk Empire". Vuodesta 2016 hän on esittänyt pääosaa HBO:n sarjassa "Vinyl". Hänellä oli sivurooli Mr. Robotin kolmannessa tuotantokaudella.
Cannavale syntyi Union Cityssä, New Jerseyssä. Isä on italialainen ja äiti kuubalainen. Näyttelijä oli vuoteen 2003 naimisissa Sidney Lumetin tyttären Jennyn kanssa. Pari sai yhteisen lapsen.
Cannavale on voittanut Emmy-palkinnon ja ollut ehdolla Tony-palkinnon saajaksi.
Järjestysasteikko
Järjestysasteikko eli ordinaaliasteikko on mitta-asteikko, joka mittaa ilmiötä siten, että alkiot voidaan ryhmitellä yhden tai useamman ominaisuutensa perusteella jatkumolle järjestykseen ominaisuuden voimakkuuden perusteella. Tässä mielessä ordinaaliasteikolla mittaaminen on tarkempaa mittaamista kuin nominaaliasteikolla.
Esimerkkejä järjestysasteikoista:Näistä esimerkeistä useissa tarkempikin mittaaminen on mahdollista. Kun esimerkiksi lämpötilaa mitataan celsiusasteina, on kyseessä välimatka-asteikko, kun taas kelvineinä mitattaessa on kyseessä suhdeasteikko. Myös kun ihmisen ikä ilmoitetaan vuosina, on kyseessä suhdeasteikko.
Sini Häkkinen
Sini Häkkinen (s. 19. maaliskuuta 1990) on suomalainen lentopalloilija, joka pelasi vuosina 2008–2014 LP Viesti Salon joukkueessa Lentopallon SM-liigaa ja voitti jokaisella kuudella kaudella Suomen mestaruuden. Naisten A-maajoukkueessa Häkkinen pelasi vuodesta 2006 lähtien 24 maaottelua. Pituudeltaan hän on 183-senttinen.
Häkkinen aloitti uransa Saarijärven Pullistuksessa juniorina. Pian hän nousi myös tyttöjen maajoukkueeseen ja pelasi saman kauden aikana alle 16-, 18-, ja 20-vuotiaiden tyttöjen maajoukkueessa. Naisten A-maajoukkueessa hän pelasi ensimmäisen ottelunsa, EM-karsintaottelun Ranskaa vastaan, ennen ainuttakaan SM-liigaottelua syyskuussa 2006. Pian hän nousi SM-liigan yleispelaajien eliittiin Pislaplokin joukkueessa ja opiskeli Pihtiputaan urheilulukiossa. Kaudesta 2008–2009 lähtien Häkkinen edusti LP Viesti Saloa, jonka riveissä hän voitti kuusi perättäistä Suomen mestaruutta ja neljä Suomen cupia. Hän päätti uransa loukkaantumisten vuoksi keväällä 2014.
Sini Häkkinen oli kuntavaaleissa 2017 Kokoomuksen ehdokas Turussa ja ylsi 217 äänellä varavaltuutetuksi.
Jenny Lumet
Jenny Lumet (s. 2. helmikuuta 1967 New York) on yhdysvaltalainen näyttelijä ja käsikirjoittaja. Hän on elokuvaohjaaja Sidney Lumetin tytär, ja hänellä on vanhempi sisko, äänipuolella työskennellyt Amy.
Lumet oli vuoteen 2003 naimisissa näyttelijä Bobby Cannavalen kanssa. Pari sai avioliitostaan yhteisen lapsen.
Lumet on esiintynyt sivurooleissa sekä Sidney Lumetin että muiden ohjaajien elokuvissa.
Välimatka-asteikko
Välimatka-asteikko (joskus myös intervalliasteikko) on eräs mitta-asteikko. Välimatka-asteikko kertoo havaintopisteiden järjestyksen ja niiden välisen etäisyyden. Välimatka-asteikossa on vakiosuuruinen mittayksikkö, mutta asteikon nollakohta on enemmän tai vähemmän mielivaltaisesti valittu. Välimatka-asteikolla mittaaminen on tarkempaa kuin järjestysasteikolla, mutta epätarkempaa kuin suhdeasteikolla.
Esimerkkejä välimatka-asteikoista:
Suhdeasteikko
Suhdeasteikko eli relatiiviasteikko on mitta-asteikkotyyppi, joka mittaa ilmiöitä siten, että alkiot voidaan ryhmitellä valitun ominaisuutensa perusteella jatkumolle järjestykseen ominaisuuden voimakkuuden perusteella siten, että tiedetään tarkkaan, miten paljon mitattavaa ominaisuutta kussakin alkiossa kaiken kaikkiaan on. Jotta asteikko olisi relatiivinen, siihen tulee sisältyä absoluuttinen nollapiste, jossa mitattavaa ominaisuutta ei esiinny lainkaan. Vain silloin voidaan päätellä varmasti, kuinka moninkertaisesti tai kuinka pieni osa yhdessä alkiossa on ominaisuutta toiseen verrattuna. Lämpötilan mittaamisen osalta tämä tämä edellytys täyttyi, kun löydettiin lämpötilan absoluuttinen nollapiste, minkä seurauksena lämpötilaa alettiin mitata myös kelvineinä.
Relatiiviasteikko on tarkin mitta-asteikko.
Tanja Eteläaho
Tanja Eteläaho (o.s. Tuomela) (s. 23. elokuuta 1979) on suomalainen lentopalloilija Hän kuuluu Naisten A-maajoukkueeseen, jossa hän on pelannut vuodesta 2004 lähtien.
Eteläaho aloitti peliuransa Jymy-Jussien väreissä 1-sarjassa kaudella 1998-1999. Kauden päätteeksi Jymy-Jussit nousi SM-liigaan, mutta Eteläaho teki sopimuksen Euran Raikun kanssa. Raikussa hän voitti SM-hopeaa sekä Suomen Cupin hopeaa kaudella 2000-2001. Hän pelasi Raikussa aina kauteen 2007 asti, kunnes palasi synnyinkaupungiinsa Seinäjoelle, ja alkoi pelaamaan lähialueen liigajoukkueessa Laihian Lujattarissa.
Ensimmäisen A-maaottelunsa Eteläaho pelasi vuonna 2004 Itävaltaa vastaan MM-karsinnoissa. Hän on edustanut Suomea MM-karsinnoissa sekä EM-karsinnoissa vuosina 2004, 2005, 2006 sekä 2008.
Eteläaho on ammatiltaan opettaja, sekä hän on naimisissa ja asuu miehensä kanssa Nurmossa.1998-99 Seinäjoen Jymyjussit(1st div.)
1999-00 Euran Raiku
2000-06 LiigaEura
2006-07 Lujattaret
2007-08 Lujattaret
Walton Eller
Walton Glenn Eller III (s. 6. tammikuuta 1982 Houston, Texas) on yhdysvaltalainen haulikkoampuja, olympiavoittaja ja maailmanmestari.
Walton Eller on saavuttanut MM-kilpailuissa kaksoistrapissa kuusi mitalia. Hän voitti henkilökohtaista kultaa Nikosiassa 2003 ja joukkuemaailmanmestaruuksia Kairossa 2001, Nikoisassa 2003 ja Zagrebissa 2006. Himmeämpiä mitaleitä Ellerillä on henkilökohtainen hopea Lahdesta 2002 ja joukkuepronssi Lonatosta 2005.
Eller voitti olympiakultaa kaksoistrapissa Pekingissä 2008. Hän johti selvästi peruskilpailun jälkeen. Finaalisarjassa hän oli vasta kolmanneksi paras, mutta voitti silti kultaa kolmen kiekon erolla Italian Francesco D'Aniello.
Merja Korhonen
Merja Korhonen (16. tammikuuta 1986) on suomalainen lentopalloilija, joka pelaa LP Kangasalassa, Lentopallon Mestaruusliigaa. Hän kuuluu myös naisten A-maajoukkueeseen. Pelipaikaltaan hän on yleispelaaja.
Urallaan Korhonen on pelannut Savonlinnan Ajossa kaudella 2000-2001, jonka jälkeen Ajo-KLP:ssä kauden verran. Tämän jälkeen hän pelasi LP Kangasalassa kaksi kautta kunnes siirtyi Vanajan RC:n riveihin voittaen suomenmestaruuden kaudella 2005. Kaudella 2006 hän edusti Pieksämäen Tsemppiä, jonka jälkeen hän on edustanut Oriveden Ponnistusta voittaen kaksi kertaa peräkkäiin SM-hopeaa. Nyt Korhonen pelaa toista kauttaan LP Kangasalassa.
Korhonen pelasi uransa ensimmäisen A-maaottelun kaudella 2003 Viron naismaajoukkuetta vastaan.
Lance Bade
Lance Bade (s. 6. helmikuuta 1971 Vancouver) on yhdysvaltalainen haulikkoampuja.
Lance Bade on saavuttanut useita mitaleita MM-kilpailuissa ja olympialaisissa.
Kirkkaimpia näistä mitaleista ovat Atlantan 1996 olympiapronssia trapissa, hopea MM-kilpailuissa trapissa Barcelonassa 1998 ja nuorten joukkuemaailmanmestaruudet Perthissä 1991 trapissa, sekä kaksoistrapissa.
Mahmoud Namdjou
Mahmoud Namdjou (, 22. syyskuuta 1918 Rašt, Persia - 21. tammikuuta 1989 Teheran) oli iranilainen painonnostaja, olympiamitalisti ja maailmanmestari.
Namdjou voitti urallaan kaksi olympiamitalia, hopeaa Helsingistä 1952 ja pronssia Melbournesta 1956. Lontoossa 1948 hän sijoittui viidenneksi. MM-kilpailuissa Namdjou voitti kuusi mitalia, joista kolme oli kultaisia. Aasian kisoista Namdjou voitti kaksi mitalia: kullan ja pronssin. Hän teki myös maailmanennätyksiä.
Joaquim Rodríguez
Joaquim Rodríguez Oliver (s. 12. toukokuuta 1979 Barcelona, Espanja) on espanjalainen maantiepyöräilijä, joka edustaa Katjuša -tallia.
Rodríguez voitti Espanjan ympäriajon kahdeksannen etapin vuonna 2003 ja mäkikilpailun 2005. Espanjan maantieajomestaruuden hän saavutti vuonna 2007. Vuoden 2009 maantiepyöräilyn MM-kilpailuissa hän sijoittui maantieajossa kolmanneksi.
Vuonna 2010 Rodríguez voitti kansainvälisen pyöräilyliiton maailmanrankingin. Hän voitti Katalonian ympäriajon, Ranskan ympäriajossa 12. etapin ja Espanjan ympäriajossa 14. etapin. Lisäksi hän oli toinen La Flèche Wallonnessa sekä kolmas Espanjan ja Baskimaan ympäriajoissa. Vuonna 2011 hän voitti viidennen sekä kahdeksannen etapin Espanjan ympäriajossa.
Vuonna 2012 Rodríguez voitti La Flèche Wallonne -klassikon ja kymmenennen sekä 17. etapin Italian ympäriajossa, jossa hän sijoittui kokonaiskilpailun toiseksi ja voitti pistekilpailun. Espanjan ympäriajossa hän voitti kuudennen, 12. ja 14. etapin. Kokonaiskilpailussa hän oli kolmas ja piste- sekä yhdistelmäkilpailussa toinen. Lisäksi hän voitti Lombardian ympäriajon. Hän voitti myös UCI World Tourin kokonaiskilpailun.
Vuonna 2013 Rodríguez sijoittui Ranskan ympäriajossa kolmanneksi ja voitti Espanjan ympäriajon 19. etapin. MM-kilpailuissa hän sai hopeaa hävittyään loppukirissä irtiottokumppanilleen Rui Costalle. Hän voitti lisäksi toistamiseen Lombardian ympäriajon ja UCI World Tourin. Seuraavana vuonna hän voitti Katalonian ympäriajon. 2015 hän voitti Baskimaan ympäriajon sekä kolmannen ja 11. etapin Ranskan ympäriajossa. Espanjan ympäriajossa hän sijoittui kokonais- ja pistekilpailussa toiseksi sekä voitti yhdistelmäkilpailut ja 15. etapin.
Darlanne Fluegel
Darlanne Fluegel (s. 25. marraskuuta 1953 Pennsylvania, Yhdysvallat – 15. joulukuuta 2017 Orlando, Florida, Yhdysvallat) oli yhdysvaltalainen näyttelijä.
Fluegel syntyi Pennsylvaniassa. Hänellä on ollut rooleja muiden muassa elokuvissa "" (1985), "Kaupungin nopeimmat kytät" (1986) ja "Uinu, uinu lemmikkini 2" (1992). Elokuvassa "Suuri gangsterisota" (1984) hänestä käytettiin nimeä Darlanne Fleugel. Hänet tunnetaan myös televisiosarjoista ja pedagogisesta työstään Keski-Floridan yliopistolla.
Fluegel kuoli 15. joulukuuta 2017 kotonaan Floridan Orlandossa 64-vuotiaana sairastettuaan Alzheimerin tautia.
Elizabeth McGovern
Elizabeth McGovern (s. 18. heinäkuuta 1961 Evanston, Illinois, Yhdysvallat) on yhdysvaltalainen näyttelijä ja muusikko. Hän sai roolistaan elokuvassa "Ragtime" (1981) sekä Oscar- että Golden Globe -ehdokkuuden.
Muiden McGovernin elokuvien joukossa ovat muun muassa "Tavallisia ihmisiä" (1980) ja "Suuri gangsterisota" (1984). McGovern on myöhemmin saanut julkisuutta myös työstään musiikkialalla. Vuodesta 2010 McGovern on näyttellyt Granthamin kreivitärtä televisiosarjassa "Downton Abbey", josta hän on saanut sekä Emmy- että Golden Globe -ehdokkuuden.
Mohammad Hossein Barkhah
Mohammad Hossein Barkhah (s. 1977, Teheran) on iranilainen painonnostaja. Hän on voittanut lajissaan kaksi mitalia MM-kilpailuista (pronssia ja pronssia), kaksi mitalia Aasian kisoissa (hopeaa ja hopeaa), ja kaksi mitalia Aasian-mestaruuskilpailuista (hopeaa ja pronssia).
Matin levy
Matin levy on suomalaismuusikko Matti Järvisen ainoaksi jäänyt albumi. Se julkaistiin Hi-Hat-levymerkillä vuonna 1976. Ensimmäisen CD-painoksen levystä julkaisivat 6. kesäkuuta 2007 yhteistyössä Rocket Records ja Kreegah Bundolo, apunaan Zum Teufel Kustannus. Svart Records julkaisi levystä uusintapainoksen joulukuussa 2016.
Albumin tunnetuin kappale on ”Sameassa vedessä”.
Kaikki kappaleet säveltänyt ja sovittanut Matti Järvinen.
sävellykset, sanoitukset ja sovitukset Matti JärvinenMatin levy oli menestys arvostelijoiden ja valveutuneiden musiikin kuuntelijoiden keskuudessa: hän ja levy sijoittuivat mm. Soundi-lehden lukijaäänestyksissä sinä vuonna. Myyntimenestystä levystä ei kuitenkaan tullut, paljolti siksi, että Järvinen ei halunnut tehdä keikkoja, koska oli kyllästynyt keikkailuun jo aiemmin yhtyeittensä kanssa. Tästä syystä levy-yhtiön suunnitelmat toisen levyn tekemisestä kariutuivat.
Myöhemmin Matin levystä tuli haluttu keräilykohde.
Christine Baranski
Christine Jane Baranski (s. 2. toukokuuta 1952) on yhdysvaltalainen näyttelijä. Hän voitti Emmy-palkinnon roolistaan tilannekomediasarjassa "Cybill". Lisäksi hän on saanut kaksi Tony-palkintoa ja kaksi Golden Globe -ehdokkuutta. Hän näytteli draamasarjassa "Good Wife" vuosina 2009–2016.
Baranski on esiintynyt muun muassa elokuvissa "Lainahöyhenissä" (1996), "The Grinch" (2000), "Chicago" (2002), "Mamma Mia!" (2008) ja "" (2018).
Läpällinen matkapuhelin
Läpällinen matkapuhelin (englanniksi flip ) kuului Motorolan varhaisiin malleihin 1990-luvun alkupuolella. Motorola MicroTAC-malleissa oli kiinteä runko, mutta mikrofoniosa oli saranoitu siten, että se kääntyi näppäimistöosan suojaksi. Läpän saattoi avata näppäimistön päältä yhdellä kädellä, joten puhelimen käyttö ei merkittävästi ollut hankalampaa kuin patukan tyyppisen matkapuhelimenkaan. Patukan muotoisesta matkapuhelimesta tuli yleisin matkapuhelintyyppi.
Aukikiertyvä matkapuhelin
Aukikiertyvä matkapuhelin (englanniksi Swivel ) on kansion muotoisen matkapuhelimen ohella toinen taittuvarunkoinen matkapuhelinmalli. Se kuitenkin taittuu saranalla vaakatasossa linkkuveistä muistuttaen eikä taittuen keskelä kansion muotoisen matkapuhelimen tapaan. Swivel on tarkoittanut alun perin pienikaliiperista Kuninkaallisen laivaston sota-aluksen tykkiä, jonka ampumasektoria on kyetty kääntämään.
Kazimierz Przybyś
Kazimierz Przybyś (s. 11. heinäkuuta 1960, Radom) on puolalainen entinen jalkapalloilija, pelipaikaltaan puolustaja.
Uransa aikana Przybyś pelasi Broń Radomissa, Śląsk Wrocławissa ja Widzew Łódźissa. Maajoukkueessa hän pelasi 15 ottelua ja ehti edustaa Puolaa yksissä arvokisoissa, MM-kisoissa 1986.
Dan Nelson
Dan Nelson (s. 21. kesäkuuta 1976) on yhdysvaltalainen laulaja.
Hän oli yhdysvaltalaisen Anthrax-yhtyeen laulaja vuosina 2007–2009. Hän korvasi Reunion-kiertueen jälkeen yhtyeestä poistuneen Joey Belladonnan vuonna 2007. Hänen ensimmäinen live-esiintymisensä Anthraxin riveissä tapahtui 28. toukokuuta 2008 Chicagossa. Nelson erotettiin yhtyeestä heinäkuussa 2009.
Turvallisuusdemonstraatio lennolla
Turvallisuusdemonstraatio lennolla (tai yksinkertaisesti turvallisuusvideo) on yksityiskohtainen selostus lentokoneen turvallisuusominaisuuksista. Se esitetään yleensä ennen lentoonlähtöä.
Nykyään viihdejärjestelmien yleistyttyä turvallisuusdemonstraatio esitetään näyttöruuduilla. Jos koneessa ei ole sellaisia, matkustamohenkilökunta esittää demonstraation matkustamossa: yksi matkustamohenkilökunnan jäsen kuuluttaa asiat, ja loput seisovat keskellä käytävää näyttämässä ne. Joillakin yhtiöillä lentoemäntä tai stuertti on esittämässä demonstraation käytävällä videon aikana. Videot kestävät kahdesta kuuteen minuuttiin ja ne esitetään useimmiten paikallisella kielellä, tekstityksillä ja toisinaan myös viittomakielellä.
ICAO vaatii turvallisuusdemonstraatiot jokaisella liikennelennolla näytettäviksi.
Turvallisuusdemonstraatio esittää tavallisesti nämä asiat vaihtelevassa järjestyksessä:Jos oikea hätätilanne sattuu, matkustamohenkilökunta kuuluttaa tarvittavat ohjeet.
Tadeusz Dolny
Tadeusz Benedykt Dolny (s. 7. toukokuuta 1958, Sobótka) on puolalainen entinen jalkapalloilija, pelipaikaltaan puolustaja.
Seuratasolla Dolny edusti muun muassa Górnik Zabrzea. Hän pelasi 7 maaottelua Puolan paidassa, muttei tehnyt otteluissa yhtäkään maalia. Dolny oli maajoukkueen mukana yksissä arvokisoissa, MM-kisoissa 1982.
Cybill Shepherd
Cybill Lynne Shepherd (s. 18. helmikuuta 1950 Memphis, Tennessee, Yhdysvallat) on yhdysvaltalainen näyttelijä. Hän on voittanut Golden Globe -palkinnon kolme kertaa.
Tennesseen Memphisissä syntynyt Shepherd voitti teini-iässään missikisan ja työskenteli mallina. Vuonna 1971 hän sai ensimmäisen elokuvaroolinsa Peter Bogdanovichin "Viimeisessä elokuvassa". Tämän jälkeen hän näytteli muun muassa elokuvissa "Sydäntenmurskaaja" ja "Taksikuski".
Shepherd esitti Maddie Hayesiä televisiosarjassa "Konnankoukkuja kahdelle" vuosina 1985–1989. Vuosina 1995–1998 hän esiintyi pääosassa komediasarjassa "Cybill". Hänen roolihenkilönsä näyttelijä Cybill Sheridan perustui osittain Shepherdiin itseensä.
Shepherd esiintyi sarjassa "L-koodi" vuosina 2007–2009. Hänen tyttärensä näyttelijä Clementine Ford esitti sarjassa Shepherdin roolihahmon Phyllis Krollin tytärtä Mollya.
Shepherd on voittanut Golden Globe -palkinnon kolme kertaa, vuosina 1986, 1987 ja 1996, ja ollut ehdolla Primetime Emmy- palkinnon voittajaksi. Hänellä on tähti Hollywood Walk of Famella.
Shepherd julkaisi omaelämäkerran "Cybill Disobedience: How I Survived Beauty Pageants, Elvis, Sex, Bruce Willis, Lies, Marriage, Motherhood, Hollywood, and the Irrepressible Urge to Say What I Think" vuonna 2000. Hän kirjoitti kirjan yhdessä Aimee Lee Ballin kanssa.
Shepherd on ollut kahdesti naimisissa. Vuonna 1978 hänet vihittiin liikemies David Fordin kanssa. Heidän tyttärensä Clementine syntyi seuraavana vuonna. Pariskunta erosi vuonna 1982.
Vuonna 1987 Shepherd meni naimisiin Bruce Oppenheimin kanssa. Pariskunta sai kaksoset, Cyrus Zachariah ja Molly Ariel Shepherd-Oppenheimin. Shepherd ja Oppenheim kuitenkin erosivat vuonna 1990.
Shepherd on kertonut omaelämäkerrassaan seurustelleensa myös mm. Jack Nicholsonin, Peter Bogdanovichin ja Elvis Presleyn kanssa. Hän on viitannut julkisuudessa tuntevansa viehätystä myös naisia kohtaan, vaikka ei olekaan suoraan tunnustautunut biseksuaaliksi.
Shepherd sai onnistunutta hoitoa vuonna 2002 selässä havaittuun melanoomaan.
Stephen Valiquette
Stephen ”Steve” Valiquette (20. elokuuta 1977 Etobicoke, Ontario) on kanadalainen entinen jääkiekkomaalivahti, joka pelasi urallaan ammatikseen Pohjois-Amerikassa, Venäjällä ja Italiassa. NHL:ssä hän pelasi yhteensä 46 ottelua. Valiquette palkittiin AHL:ssä kaudella 2004 Harry ”Hap” Holmes Memorial Awardilla.
Los Angeles Kingsin varaama Valiquette ei kuitenkaan pelannut ensimmäisiä NHL-pelejään Kingsissä, vaan juniori- ja farmisarjoja monta vuotta kierreltyään hän pääsi jäälle kuuteen NHL-peliin New York Islandersin paidassa kaudella . Pelit sujuivat hyvin, jopa erinomaisesti, mutta pidempää NHL-pestiä ei herunut, vaan Valiquette pelasi tämänkin kauden pääosin alemmissa sarjoissa.
Seuraavan kerran Valiquette pääsi NHL-kaukaloon vasta kaudella . Tuolta kaudelta on hänen ainoa ottelunsa Edmonton Oilersissa. Tuossa ottelussa Valiquette pelasi vain 13 minuuttia, päästäen seitsemästä laukauksesta kaksi maaliin. Loppukaudesta Valiquetten oikeudet siirtyivät New York Rangersille, jossa hän ehti pelata kaksi NHL-peliä ennen kauden päättymistä. Pelituntuma säilyi silti AHL:ssä, jossa hän pelasi kauden aikana 42 peliä.
Pelattuaan AHL:ssä ja seuraavan kauden Venäjän liigassa Valiquette palasi kaudeksi takaisin Rangers-organisaatioon. Valiquette jäi jälleen joukkueen kolmosvahdiksi, ja AHL:n bussimatkat tulivat taas tutuiksi. NHL:ssä hän sijaisti Henrik Lundqvistia ja Al Montoyaa kolmen ottelun verran.
Kauden alussa Rangers lähetti huippulupaus Montoyan farmiin, koska NHL:ssä Lundqvistin takana nuorukaiselle ei riittäisi tarpeeksi pelejä kehittymiseen. Näin Valiquette sai olla koko kauden ylhäällä, tietenkin pääosin ”avaamassa luukkua” Rangers-aitiossa. Pelejäkin kertyi silti 13, mikä on hänen yhden kauden ennätyksensä. Peliesitykset pysyivät tasaisen hyvinä koko kauden ajan, vaikka pelituntuma ei aina paras mahdollinen ollutkaan. Pudotuspelit Valiquette istui penkillä Rangersin selviytyessä konferenssivälieriin asti, kuten edelliselläkin kaudella. Valiquetten sopimus joukkueen kanssa päättyi tähän kauteen.
Kaudella Valiquette pelasi NHL:ssä 15 ottelua ja oli mukana kahdessa pudotuspeliottelussa. Kausi meni vielä Rangersin organisaatiossa, NHL:ssä ja AHL:ssä, mutta kaudeksi 2010–2011 Valiquette siirtyi Venäjän KHL-liigan TsSKA Moskovaan. Sieltä hänen oli tarkoitus siirtyä seuraavaksi kaudeksi AHL:n Bridgeport Sound Tigersiin, mutta pelasikin kauden Italian pääsarjan HC Valpellicessa. Valiquette torjui 15 ottelussa, ja hänen torjuntaprosenttinsa 94,0 oli koko liigan paras. Hän teki kesällä 2012 sopimuksen Allsvenskanin Djurgårdenin kanssa, mutta ilmoitti myöhemmin kesällä lopettavan uransa vammojen takia.
Jo joutui armas aika (elokuva)
Jo joutui armas aika ("Lust och fägring stor") on ruotsalainen vuonna 1995 valmistunut draamaelokuva. Bo Widerbergin käsikirjoittama ja ohjaama elokuva kertoo opettajasta (Marika Lagercranz) joka aloittaa suhteen 15-vuotiaan oppilaansa kanssa. Elokuva sijoittuu toisen maailmansodan aikaan. Se oli Oscar-ehdokkaana ja sai Hopeisen karhun sekä joukon muita palkintoja.
Julia Sawalha
Julia Sawalha (s. 9. syyskuuta 1968) on brittiläinen näyttelijä. Hänet tunnetaan muiden muassa televisiosarjoista "Press Gang", "Ylpeys ja ennakkoluulo" ja "Todella upeeta" sekä "Candlefordin postineiti". Hän oli myös yksi ääninäyttelijöistä "Kananlennossa" (2000).
Lontoossa syntyneellä Sawalhalla on mm. jordanialaista sukutaustaa. Myös isä Nadim ja sisar Nadia ovat näyttelijöitä.
Jerzy Gorgoń
Jerzy Paweł Gorgoń (s. 18. heinäkuuta 1949 Zabrze) on puolalainen jalkapalloilija ja olympiavoittaja. Gorgońin pelipaikka oli puolustaja. Hän voitti urallaan kaksi olympiamitalia, kultaa Münchenistä 1972 ja hopeaa Montrealista 1976. Gorgoń edusti puolaa myös kaksissa MM-kisoissa, vuosina 1974 ja 1978. Hän pelasi Puolan maajoukkueessa kaikkiaan 55 ottelua ja teki niissä kuusi maalia vuosina 1970–1978.
Nadim Sawalha
Nadim Sawalha (; s. 1935) on jordanialaissyntyinen, Britanniassa uransa luonut näyttelijä. Hänellä on ollut useita televisio- ja elokuvarooleja; viimeksi mainittuja muiden muassa James Bond -elokuvissa "007 rakastettuni" (1977) ja "007 vaaran vyöhykkeellä" (1987).
Sawalhan tyttäret Julia ja Nadia ovat kumpainenkin seuranneet isänsä jalanjälkiä näyttelijöinä.
Nadia Sawalha
Nadia Sawalha (s. 18. marraskuuta 1964) on brittiläinen näyttelijä. Hän on Nadim Sawalhan tytär ja Julia Sawalhan sisko.
Lontoon Wandsworthissa syntyneellä Sawalhalla on jordanialaista sukutaustaa. Hänellä oli vuosina 1997–1999 Annien rooli televisiosarjassa "EastEnders". Lisäksi hän on esiintynyt muun muassa elokuvassa "Miten niin myöhässä" ("Clockwise", 1986).
Polkupyörävaras
Polkupyörävaras (, oikeammin ”Polkupyörävarkaat”) on Vittorio De Sican ohjaama italialainen elokuva vuodelta 1948. Se kertoo köyhästä miehestä, joka kuljeksii Rooman kaduilla etsimässä varastettua polkupyöräänsä.
Klassikkoelokuva on de Sican mestariteos ja italialaisen neorealismin kestävimpiä teoksia.
Työtön ja köyhä Antonio Ricci (Maggiorani) on onnistunut työpaikan haussa, mutta hän tarvitsee polkupyörän voidakseen hoitaa työn joka vaatii siirtymistä moneen eri paikkaan Roomassa päivän mittaan. Hänellä on pyörä, mutta se on panttilainaamossa. Hänen vaimonsa Maria (Carell) saa sen lunastettua lainattuaan rahaa myötäjäisiään (vuodevaatteita) vastaan. Pyörä varastetaan kuitenkin jo ensimmäisenä työpäivänä. Antonio näkee varkauden ja lähtee etsimään varasta ja pyöräänsä yhdessä pienen poikansa Brunon (Staiola) kanssa. Kun koko päivän kestänyt pyörän etsiminen ei tuota tulosta, epätoivoinen Antonio lopulta yrittää itse varastaa toisen polkupyörän, mutta jää kiinni itse teossa.
Elokuva sai parhaan vieraskielisen elokuvan Oscar -erikoispalkinnon ennen varsinaisen palkintokategorian perustamista. Vittorio de Sican ohjaama elokuva edustaa italialaista neorealismia,
Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Polkupyörävaras" oli mukana heistä yhdeksäntoista listalla.
Vuonna 2018 BBC:n kansainvälinen asiantuntijaraati äänesti "Polkupyörävarkaan" kaikkien aikojen toiseksi parhaaksi ei-englanninkieliseksi elokuvaksi Kurosawan "Seitsemän samurain" jälkeen.
Christopher Morahan
Christopher Morahan (9. heinäkuuta 1929 – 7. huhtikuuta 2017) oli brittiläinen teatteri-, televisio- ja elokuvaohjaaja.
Morahanin elokuvien joukossa on "Miten niin myöhässä" ("Clockwise", 1986). Ohjaaja on monipuolisen uransa aikana lisäksi tehnyt laajaa työtä muun muassa BBC:llä ja Kansallisteatterissa. Hän on voittanut kaksi Baftaa ja Emmy-palkinnon.
Morahanin puoliso on näyttelijä Anna Carteret, jonka kanssa hänellä on näyttelijätytär Hattie Morahan.
Väärentäjä
Väärentäjä () on vuonna 2007 valmistunut itävaltalais-saksalainen elokuva, jonka on ohjannut Stefan Ruzowitzky. Elokuva kertoo tositarinan toisen maailmansodan Operaatio Bernhardista, jossa natsit yrittivät horjuttaa liittoutuneiden taloutta syytämällä järjestelmällisesti markkinoille väärennettyjä puntia ja dollareita.
"Väärentäjä" perustuu slovakianjuutalaisen kirjasinsuunnittelija Adolf Burgerin muistelmiin. Burger vangittiin 1942 jäätyään kiinni kirkollisten asiakirjojen väärennöksistä, joiden avulla hän yritti pelastaa juutalaisia pakkosiirrolta. Hän joutui myöhemmin työskentelemään Sachenhausenin rahanväärennösyksikössä.
"Väärentäjä" palkittiin 2007 parhaan vieraskielisen elokuvan Oscar-palkinnolla (Itävallan ehdokas).
Operaatio Bernhardissa SS-Sturmbannführer Bernhard Krüger perusti Himmlerin käskystä Sachsenhausenin keskitysleirille leirin vangeista koostuvan rahanväärennösyksikön, jota myöhemmin täydennettiin muilta leireiltä tuoduilla vangeilta. Vangit valmistivat lähes täydellisesti väärennettyjä 5, 10, 20, ja 50 punnan seteleitä lähes yhdeksän miljoonaa kappaletta. Leirillä painetun rahan arvo oli yhteensä 134 610 810 puntaa. Operaatio Bernhardin tarkoitus oli horjuttaa Ison-Britannian taloutta kasvattamalla maan inflaatiota. Rahat aiottiin pudottaa lentokoneista Britannian yllä, mutta suunnitelmasta luovuttiin sen epävarmuuden vuoksi. Raha käytettiin sen sijaan strategisten tarvikkeiden hankkimiseen ulkomailta sekä Saksan ulkopuolella toimivien agenttien palkkioihin.
Punnan jälkeen oli tarkoitus edetä dollareihin, mutta rahanväärennösyksikön vankien viivytystoimien johdosta väärien dollareiden tuotanto jäi pieneksi.
Operaatio Bernhardia pidetään tuloksiltaan historian suurimpana rahanväärennysoperaationa.